Biarritz

Biarritz [bja'ʁits] (baskiksi Biarritz [bi.arits̻] tai Miarritze, oksitaaniksi Biàrritz [ˈbjarits) on kaupunki Biskajanlahden rannalla Etelä-Ranskassa. Biarritz kuuluu Pyrénées-Atlantiquesin departementtiin Akvitanian provinssissa. Kaupunki sijaitsee Ranskan Baskimaassa 25 kilometrin päässä Espanjan rajalta. Biarritzissa on 25 330 asukasta (2012), mutta kesäisin asukasluku nousee 110 000:een.. Biarritziin pääsee Pariisista TGV-suurnopeusjunalla. Biarritzissa sijaitsee Biarritz-Anglet-Bayonnen lentoasema, joka on neljän kilometrin päässä kaupungista sisämaahan. Lentoasema palvelee lisäksi Anglet'ta ja Bayonnea. Biarritz on tunnettu ja turistien suosima lomakaupunki. Alueella on mahdollista harrastaa talvisin hiihtoa, sillä Pyreneiden vuoristo sijaitsee kahden tunnin ajomatkan päässä. Lähteet Aiheesta muualla Kuvia tai muita tiedostoja aiheesta Biarritz Wikimedia Commonsissa G. G. Ronimus : Biarritz, Ranskan syyskauden kuuluisin kylpypaikka, Helsingin Sanomat Viikkoliite, 30.09.1928, nro 40, s. 3, Kansalliskirjaston digitaaliset aineistot